中日戰爭期間，佢作爲滿映嘅專屬女演員，出演好多日本電影，得到幾大人氣。佢同人氣演員長谷川一夫共演過《白蘭之歌》、《支那之夜》、《熱砂之誓》。喺1941年2月11號日本嘅紀元節，李香蘭喺日本劇場（日劇）出演《歌唱嘅李香蘭》（歌ふ李香蘭），盛況好大。大批粉絲成班成群噉湧來，排隊買票嘅觀客圍咗日劇周圍七圈半，甚至出動到消防車啡（fe6）水趕人，啲羣衆唔願走，釀成一時騷動，呢次事件傳爲「日劇七圈半事件」（日劇七周り半事件）。